open-index/open-wikipedia-markdown huggingface dataset:
Момците во бендот (2020)

**„Момците во бендот“** (, 2020 година) е американски филм во режија на Џо Мантело кој треба да излезе на Нетфликс во 2020 година. Продуценти на филмот се Рајан Марфи, Дејвид Стон и Нед Мартел. Во главните улоги се појавуваат Џим Парсонс, Закари Куинто, Мет Бомер и Ендру Ранелс. Оваа адаптација на истоимената драма ја следи приказната кога група на хомосексуални другари се собираат да прослават роденден. Авантурите на вечерта започнуваат кога непоканет се појавува цимерот од факултетските денови на домаќинот, кој можеби ја прикрикрива својата хомосексуалност.

## Наводи

Категорија:Американски филмови
Категорија:Телевизиски филмови
Категорија:Филмови од 2020 година
Категорија:Филмски адаптации на драми
Категорија:Филмови на англиски јазик
Монопсонија

**Монопсонија** — монопол на страната на купувачите, т.е. пазарна структура во која постои само еден купувач кој има моќ да влијае врз цената на производните фактори. Монопсонот се соочува со растечка крива на понудата на фирмите-продавачи, а цените на таа крива ги претставуваат просечните трошоци на монопсонот. Притоа, маргиналниот трошок (*MC*) на монопсонот ја има следнава форма:

*MC* = *p*(1 + )

каде: *p* е пазарната цена, а *η* е еластичноста на побарувачката.

Бидејќи има моќ да ја контролира цената на производните фактори, монопсонот произведува со понаква комбинација на ресурсите во споредба со конкурентскиот пазар, т.е. неговите криви на трошоците се разликуваат од оние во совршена конкуренција. Имено, монопсонот ги комбинира факторите на производството според следново правило:

 = 

Според ова правило, монопсонот ќе ги замени производните фактори со нееластична понуда, т.е. производни фактори чии цени растат брзо со промена на купеното количество со производни фактори кои се одликуваат со еластична понуда (нивните цени слабо реагираат на обемот на купеното количество).

## Наводи

Категорија:Микроекономија
Категорија:Економски поими
Билатерален монопол

**Билатерален монопол** постои ако постои една фирма-продавач и една фирма-купувач, т.е. комбинација на монопол и монопсон. Во тој случај, кривата на понудата на продавачот (монополот) ја претставува кривата на просечните трошоци на купувачот (монопсонот). Притоа, и монополот и понопсонот го максимизираат профитот на она ниво на производството каде неговиот маргинален приход се изедначува со неговиот маргинален трошок. Бидејќи маргиналните приходи и маргиналните трошоци на монополот и монопсонот се различни, во услови на билатерален монопол не постои рамнотежна цена која би ја изедначила понудата и побарувачката, т.е. пазарната цена е неопределена (*price indeterminacy*). Поради тоа, билатералниот монопол е нестабилна пазарна структура.

## Наводи

Категорија:Микроекономија
Категорија:Економски поими
Колман Пирс

**Колман Пирс** (роден на 22 септември 1938 година) е ирски пијанист и диригент.

Роден во Даблин, Пирс се школувал на Универзитетскиот колеџ во Даблин и студирал диригентство во Хилверсум и Виена. Тој станал диригент за Концертен оркестар на РТЕ кон крајот на 1960-тите, како и музички директор за Евровизија во 1971 година, а потоа ги диригирал ирските учества од 1972, 1973, 1974 и 1975 година.

Тој стана главен диригент на Националниот симфониски оркестар на РТЕ во 1981 година, сè до неговото пензионирање во 1983 година. Тој бил главен гостински диригент на Симфонискиот оркестар Билбао од 1984 до 1987 година. Од 1987 до 1999 година бил главен диригент и музички директор на Симфонискиот оркестар во Мисисипи и, во последната година, бил добитник на Гувернеровата награда за извонредност во уметноста во државата Мисисипи. Исто така, тој бил прогласен за  Слободен човек од градот Њу Орлеанс. Колман е исто така главен гостински диригент на Филхармонискиот оркестар на Даблин.

## Наводи

## Надворешни врски

* http://colmanpearce.net  

Категорија:Живи луѓе
Категорија:Родени во 1938 година
Категорија:Ирски музичари
Ноел Килехан

**Ноел Килехан** (26 декември 1935 година &ndash; 6 февруари 2012 година) бил ирски музичар, поранешен диригент на концертниот оркестар на РТЕ и поранешен музички директор на Радио Телевизија Ирска. Се пензионирал како диригент во 1998 година.

## Живот и кариера
Како и успешен џез пијанист, тој бил најпознат по тоа што беше диригент на многу ирски учества на Евровизија, започнувајќи во 1966 година и завршувајќи во 1998 година. Тој спровел пет победнички ирски настапи, во 1980, 1987, 1992, 1993 и 1996 година. Во 1994 година, победничката песна бил изведена без оркестарска придружба. Сепак, настапот оценет како втор оваа година, „To nie ja!“ во изведба на Едита Горњак од Полска, бил исто така воден од Килехан. Тој, исто така, го спровел настап на песната од Босна и Херцеговина во 1993 година. Севкупно, Килехан спровел 29 учества на Евровизија, од кои 24 ирски. Во 1999 година, откако Келехан се пензионирал, употребата на оркестар била прекината на Евровизијата.

Починал на 76-годишна возраст, во Даблин на 6 февруари 2012 година, по долго боледување. Неговиот погреб бил одржан во Даблин на 9 февруари 2012 година.

## Заслуги за настапите
Килехан имал неколку записи според својата заслуга; најзначајно, со квинтетот „Ноел Килехан“ го снимил албумот „Озон“ во 1979 година. Во 1984 година тој ги напишал низата аранжмани за албумот на U2, *[[Незаборавниот оган]]*.

## Наводи

Категорија:Ирски пијанисти
Категорија:Починати во 2012 година
Категорија:Родени во 1935 година
Фернандо Паџи

**Фернандо Паџи** (3 јули 1914 година - 14 јануари 1973 година) бил швајцарски диригент и музичар. Тој беше диригент на Оркестарот на Радио Монте Ченери и исто така бил музички директор на Евровизијата 1956 година, каде ја имал честа да ја диригира победничката песна Рефрен која била испеана од домашната пејачка Лис Асија. Тој исто така ги диригирал настапите на Холандија и Германија истата година. Паџи ги водел швајцарските учества во три наврати 1956, 1961 и 1964 година.

## Надворешни врски

*  
*  

Категорија:Починати во 1973 година
Категорија:Родени во 1914 година
Категорија:Италијански музичари
Ерик Робинсон

**Ерик Робинсон** (13 декември 1908 година &ndash; 24 јули 1974 година) бил диригент и музички претставувач за BBC.

За време на Војната, Ерик Робинсон служел во Кралскиот армиски корпус: во 1943 година, тој бил со складишниот бенд во Централното снабдувачко складиште Чилвел, и ги диригирал „Сините ракети“, дел од бендот, кој свирел лесна музика. Тој бил двапати музички директор на Евровизија кога била изведена во Лондон во 1960 и 1963 година, а во други прилики помеѓу 1957 и 1965 година, Робинсон го диригирал оркестарот придружуван на настапот на Обединетото Кралство во натпреварот.

Во 1962 година, тој обезбедил финансиска и техничка поддршка за тастатурата за репродукција на лента Мелотрон и бил многу вклучен во првичното рекламирање и промоција. Тој се надевал дека популарноста на нов и иновативен инструмент ќе ја заживее неговата кариера.

Постариот брат на Робинсон, Стенфорд Робинсон (1904-84) бил познат диригент и композитор.

Неговата ќерка Вивиен Робинсон се омажила за изведувачот-магионичар Дејвид Никсон во 1961 година.

Починал на 24 јули 1974 година на 65 години.

## Наводи

## Надворешни врски

* 

Категорија:Починати во 1974 година
Категорија:Родени во 1908 година
Категорија:Британски музичари
Лисја есенски

**Лисја есенски** (анг. **Autumn leaves**) е песна од Даниел Кајмакоски, со која тој ја претстави Македонија на Евровизија 2015 во Виена, Австрија, откако победи на Скопје фест 2014 во ноември 2014.

Песната на македонски е напишана од Александар Митевски и Даниел Кајмакоски, а англиската верзија е напишана од Јоаким Персон.
Категорија:Македонски песни за Евровизија
Дона (песна од Калиопи)

**Дона** — песна отпеана од Калиопи, со која таа ја претстави Македонија на Евровизија 2016, откако претходно беше интерно избрана од страна на МТВ за претставник.

Песната е компонирана од Ромео Грил.

Категорија:Македонски песни за Евровизија
Само ти

**Само ти** — песна отпеана од Калиопи со која таа победи на Скопје фест 1996, а потоа се обиде да ја претставува Македонија на Евровизија 1996, но не помина на пред-селекционата рунда.

Во официјалните статистики на Евровизија, овој обид не се вбројува како учество на Македонија на Евровизија.

Категорија:Македонски песни за Евровизија
Гласање на натпреварот за песна на Евровизија

Победникот на натпреварот за песна на Евровизија е избран од страна на положбен систем на гласање. Најновиот систем бил имплементиран за Евровизија 2016 година и секоја земја учесничка им доделува два сета од 12, 10, 8-1 бода на нивните 10 омилени песни: едната поставена од нивното професионално жири и другата од теле-гласањето.

## Преглед

## Наводи

Категорија:Евровизија
Ден на галисиската книжевност

**Денот на галисиската книжевност** () е јавен празник кој се слави во Галисија, Шпанија. На овој ден, кој беше воспоставен од страна на Кралската галисиска академија () во 1963 година, се чествува галисискиот јазик и неговата книжевност. Прославата секоја година се одржува на 17. мај. Во 1991 година, Денот на галисиската книжевност е прогласен за јавен празник во цела Галисија.

Првата прослава во 1963 година ја одбележа стогодишнината од објавувањето на „Галисиски песни“ () од Розалија де Кастро (1837 - 1885), првото дело на галисиски јазик. Де Кастро е еден од најважните поети во Галисија. „Галисиски песни“ е објавена на 17. мај 1863 година.

Денот на галисиската книжевност секоја година е посветен на различен писател кој творел на галисиски јазик. Посветувањето е само на автори кои починале пред повеќе од 10 години пред годината кога се чествуваат, а изборот го прави Кралската галисиска академија. Единствено во еден случај, Денот на галисиската книжевност беше посветен на заедничко чествување на повеќемина автори—во 1998 година заедно беа прославени делата на Мартин Кодаш, Жуан де Кангас и Мендињо. Овие поети беа избрани како претставници на средновековната литература (кантиги).

## Наводи

Категорија:Празници во Галисија
Категорија:Галисиска книжевност
Магионичарот (филм од 1958)

**Магионичарот** (шведски: *Ansiktet*) е шведски игран филм од 1958 година, во режија на Ингмар Бергман, кој истовремено е автор и на сценариото. Главните улоги во филмот ги толкуваат: Макс фон Сидов (Max von Sydow), Гунар Бјернстранд (Gunnar Björnstrand), Ингрид Тулин, , Ерланд Јозефсон, Аке Фридел, Бенгт Екерот (Bengt Ekerot) и Биби Андерсон (Bibi Andersson). Во 1959 година, на Венцијанскиот филмски фестивал, филмот добил три награди.

## Содржина
Во 1846 година, магионичарот Алберт Емануел Фоглер (го игра Макс фон Сидов) со својата мала трупа оди во еден град, каде треба да изведе приватна претстава во куќата на конзулот Егерман (го игра Јозефсон). Патем, тој среќава еден глумец, кој е тешко болен, и го зема со себе во кочијата. Кога пристигнуваат во куќата каде што треба да ја одржат претставата, магионичарите се изложени на потсмев од шефот на полицијата (го игра Павло) и од докторот Фергерус (го игра Бјернстранд), а единствено сопругата на конзулот (ја игра Фрид) е убедена во натприродните способности на Фоглер при што таа отворено му ја изјавува својата љубовна понуда. Кога ќе умре болниот глумец, Фоглер наоѓа начин за да се одмазди: за време на претставата, тој му ги онеспособува рацете на еден од присутните луѓе, кој потоа го напаѓа и Фоглер се претвора дека е мртов; него го ставаат во ковчегот со двојно дно во кој веќе се наоѓа телото на умрениот глумец. Докторот Фергерус го сецира телото на умрениот, а жената на Фоглер (ја игра Тулин) го заклучува по што Фоглер успева да го преплаши докторот. Утредента, групата на Фоглер се подготвува да замине, но тогаш пристигнува шефот на полицијата со покана за настап на кралскиот двор. 

## Наводи

Категорија:Шведски филмови
Категорија:Филмови на шведски јазик
Категорија:Филмови од 1958 година
Категорија: Филмови на Ингмар Бергман
Категорија: Филмови со Макс фон Сидов
Категорија: Филмови со Гунар Бјернстранд
Категорија: Филмови со Биби Андерсон
Категорија: Филмови со Гертруд Фрид
Категорија: Филмови со Ингрид Тулин
Категорија: Филмови со Наима Вифстранд
Категорија: Филмови со Бенгт Екерот
Категорија: Филмови со Јохан Шпегел
Категорија: Филмови со Аке Фридел
Категорија: Филмови со Ларс Екборг
Категорија: Филмови со Тоиво Павло
Категорија: Филмови со Ерланд Јозефсон
Категорија:Филмови чие дејствие се одвива во Шведска
Категорија:Црно-бели филмови
Женидбата на кнезот Лазар

**Женидбата на кнез Лазар** (српски: *Женидба кнеза Лазара*) - српска епска, јуначка песна. 

## Содржина
Во Призрен, царот Стефан пие вино и го прашува слугата Лазар зошто е нерасположен. Лазар одговара дека е несреќен зашто не може да се ожени. Тогаш, царот му кажува дека знае соодветна невеста за него - Милица, ќерката на Југ-Богдан кој не сака да ја даде ќерката. Затоа, царот смислува план како да го убедат Југ-Богдан да даде согласност за свршувачката на Лазар и Милица. Во неделата, царот заминува на лов, заедно со Југ-Богдан и неговите девет синови. Вечерта, царот ги кани гостите на вечера, а ги служи Лазар, кој му поклонува златна чаша на Југ-Богдан. Југ-Богдан размислува како да го награди Лазар и тогаш царот му предлага да му ја даде ќерката Милица. Навредени, деветтемина синови на Југ-Богдан сакаат да го нападнат царот, но Југ-Богдан ги спречува. Тогаш, тој ја прегледува старата книга во која се предвидува дека Лазар ќе го наследи царството и дека Милица ќе му биде жена. Израдуван од веста, царот дава илјада дукати и златно јаболко со три скапоцени камења како поклон за Милица.

## За песната
Песната прв ја запишал Вук Караџиќ, кој ја слушнал од старецот Рашко кој бил родум од Колашин, Херцеговина, а на почетокот на Првото српско востание пребегал во Србија и се населил во селото Сабанти во близината на Крагуевац.

## Наводи

Категорија: Песни за царот Стефан Душан
Категорија: Песни за Лазар Хребељановиќ
Стенфордово Дрво

**Стенфордовото Дрво** е маскотата на Стенфордовиот Бенд и неофицијална маскота на Стенфордовиот универзитет. Универзитетот нема официјална маскота. Спортските тимовите на универзитетот се познати како Кардинални, според кардиналната боја -- нијанса на црвена. Дрвото, кое секоја година се појавува во различна рачно изработена маска, важи за една од најбизарните и контроверзни училиштни маскоти во САД. Редовно се појавува на списоците на најлоши маскоти, иако во барем еден случај е сместено и меѓу најдобрите.

## Наводи

Категорија:Стенфордов универзитет
Категорија:Спортски маскоти
Категорија:Универзитетски маскоти
Македонија на Евровизија 2012

Македонија учествуваше на Евровизија 2012 во Баку, Азербејџан. Македонскиот претставник беше избран преку интерна селекција, организирана од МРТ. Калиопи ја претставуваше Македонија со песната Црно и Бело, која се квалификуваше од второто полуфинале во финалето и се пласираше на 13-то место со 71 бод. 

## Пред Евровизија

### Внатрешен избор
На 19 ноември 2011, МРТ објавиле дека внатрешно ја избрале Калиопи да ја претставува Македонија во Баку. Калиопи претходно била предложен македонски претставник со песната „Само ти“ во 1996; сепак, таа била елиминирана во аудио-претквалификацискиот круг. Калиопи претходно во неколку наврати се обидела да учествува на Евровизија. Нејзиниот прв обид бил во Југославија во 1987 кога се натпреварувала во југословенското национално финале со песната „Емануел“, која се пласирала на десеттото место. Пејачката низ годините се натпреварувала и во неколку македонски национални финални избори: во 1998 со песната „Не заборавај“ која се нашла на деветтото место, во 2006 со песната „Силна“ која се пласирала на шестото, а во 2009 со песната „Рум дум дум“ која ја извела во дует со Наум Петрески и се пласирала на второто место.

На 16 февруари 2012, било објавено дека Калиопи ќе ја изведе песната „Црно и бело“, напишана од Калиопи и Ромео Грил, на Изборот за песна на Евровизија 2012. „Црно и бело“ била претставена пред јавноста во специјална емисија водена од Димитар Атанасовски, која се одржала на 29 февруари 2012 во студиото на МРТ во Скопје и била емитувана на МРТ 1, МРТ Сат и онлајн преку официјалната веб-страница на Евровизија. *eurovision.tv*. „Црно и бело“ била снимена и на англиски јазик, со наслов „Black & White“. Покрај претставувањето на влезот на Калиопи за Евровизија во 2012 година, шоуто имало изведби на песни од нејзиниот репертоар.

## На Евровизија
Македонија се натпреварувала во првата половина од второто полуфинале (втора по ред), на 24 мај 2012, следејќи ја Србија и пред Холандија . Калиопи освоила 53 поени и се пласирала на 9-то место, со што се пласирала во финалето на 26 мај. Јавното гласање на Македонија и го додели осмото место со 63 поени, а жирито 9то место со 58 поени.

Во финалето, Македонија била извлечена да настапи на 22. место, по Малта и пред Ирска. Македонскиот влез освои вкупно 71 поен и се пласирал на 13-тото место во финалето. Јавното гласање на Македонија и го додели 11-то место со 79 поени, а жирито 17-то место со 69 поени.

### Гласање

#### Доделени бодови за Македонија

#### Доделени бодови од Македонија

## Наводи

Категорија:Македонија во 2012 година
2012
Шон Пол Локхарт

**Шон Пол Локхарт** (, р. 31. октомври 1986 година во Луистон, Ајдахо, САД) е американски филмски актер и режисер. Тој е познат по „Млеко“ (2008), „Бакнежот на Јуда“ (2011) и „Трипати прегазен“ (2013).

Локхарт ја започнал својата кариера како хомосексуален порнографски глумец. Најчесто го користел псевдонимот **Брент Кориган** (), освен во „Кадифената мафија“ (2006) и „Најдоброто од римското срце“ (2008) кога се појавил како **Фокс Рајдер** (). Во 2010 година, го напуштил порнографскиот бизнис и се посветил на хомосексуални филмови и независни продукции како „Бакнежот на Јуда“, „Сестра Марија“, „Ново продолжение: Хомосексуалците полудеа!“ и „Добре дојде во Њујорк“, меѓу останатите. Во 2011 година, ја толкуваше главната улога во хорор-комедиската антологија „Чилерама“ во режија на Тим Саливан. Истата година ја доби наградата за Најнадежна Ѕвезда на Филаделфискиот QFest фестивал.

Во 2012 година, Локхарт објави дека ќе се појави во независниот филм „Вистина“ во режија на Роб Морети. Следната година тој ја режираше трилер-мистеријата „Трипати прегазен“. Во 2016 година, Локхарт се врати на хомосексуалната порнографија со „Длабоко ослободување“ во продукција на „Фалкон Студиос“.

## Наводи

Категорија:Американци
Категорија:Родени во 1986 година
Категорија:Порнографски глумци
Категорија:Хомосексуална порнографија
Категорија:Живи луѓе
Планинарски дом „Томе Шутов - Кротки“

**Планинарскиот дом "Томе Шутов-Кротки"** се наоѓа во село Конско на оддалеченост од Гевгелија 20 километри. Домот располага со 20 кревети, кујна и простор за дневен престој. Домот е снабден со вода, WC, клупи, маси за одмор и дружење како и летна кујна. Единствено што недостига во домот е струја. Од планинарскиот дом има уредено и маркирана патека до познатиот врв на Кожуф планина врвот ДВЕТЕ УШИ 1766 м.н.в. За негово искачување се потребни 3-4 часа. Домот е оддалечен од месноста Смрдлива Вода 4 километри од каде тргнуваат повеќе патеки кон останатите врвови на Кожуф. Со домот располага Планинарското друштво „Кожуф“ од Гевгелија.

## Надворешни врски
* Страница за планинарскиот дом , ЗПСК „Кожуф“

Категорија:Планинарски домови во Македонија
Пијаниот ангел (филм)

мини|Пијан ангел постер
**Пијаниот ангел** (јапонски: 醉いどれ天使; *Yoidore tenshi*) - јапонски филм од 1948 година, во режија на Акира Куросава. Главните улоги ги играат: Такаши Шимура, Тоширо Мифуне и Норико Сенгоку. Со овој филм почнала долгата и успешна соработка меѓу Куросава и Мифуне. Инаку, филмот е снимен во времето кога Јапонија сè уште била под американска окупација, при што, и покрај цензурата, Куросава вметнал некои детали кои ја критикуваат окупациската власт.

## Синопсис
Д-р Санада (го игра Шимура) е лекар-алкохоличар кој многу се грижи за здравјето на своите пациенти. Тој се спријателува со еден млад пацијент, младиот гангстер Мацунада (го игра Мифуне), кој е ранет во вооружена престрелка меѓу бандите. При прегледот, докторот утврдува дека Мацунада е болен од туберкулоза и го убедува да се откаже од пиењето и бурниот живот, но Мацунада не ги прифаќа неговите совети. Во меѓувреме, од затворот е ослободен Окада (го игра Јамамото), поранешниот шеф на Мацунада. Тогаш, Мацунада повторно се враќа на лошите навики и често ги посетува ноќните клубови заедно со Окада. Тогаш, здравјето на Мацунада се влошува, неговите помошници го напуштаат, а Окада му ја презема девојката. Д-р Санада го прифаќа Мацунада во својот дом каде што го лекува. Тогаш, Окада доаѓа кај докторот и се заканува дека ќе го убие, ако не му каже каде живее неговата поранешна девојка, медицинската сестра (ја игра Накакита) на д-р Санада. Д-р Санада оди да го пријави Окада во полицијата, а болниот Мацунада оди кај главниот шеф на јакуза и таму дознава дека тој е само пион кој сака да го искористи шефот во пресметката со противниците. Истовремено, главниот шеф му ја предава на Окада територијата која му припаѓала на Мацунада кого никој повеќе не го почитува. Само жената која работи во еден бар, а која е вљубена во Мацунада, го убедува заедно да го напуштат градот и да се преселат во нејзиното село каде што таа ќе се грижи за него. Болниот Мацунада се бори со Окада, но погинува, а продавачката вљубена во него ја зема урната со неговата пепел за да ја закопа на нејзиниот селски имот. Д-р Санада, пак, дознава дека неговата млада пациентка, болна од туберкулоза, ја победила болеста почитувајќи ги неговите совети.

## Наводи

Категорија: Филмови на Акира Куросава
Категорија: Филмови со Норико Сенгоку
Категорија: Филмови со Реизабуро Јамамото
Категорија: Филмови со Тоширо Мифуне
Категорија: Филмови со Такаши Шимура
Категорија: Филмови со Мичијо Когуре
Категорија: Филмови со Чиеко Накакита
Категорија: Филмови со Шизуко Касаги
Категорија: Јапонски филмови
Категорија: Црно-бели филмови
Категорија: Филмови на јапонски јазик
Категорија: Филмови чие дејствие се одвива во Јапонија
Категорија: Филмови од 1948 година
Јастребите и врапчињата (филм)

**Јастребите и врапчињата** (италијански: *Uccellacci e uccellini*) - италијански филм од 1966 година, во режија на Пјер Паоло Пазолини, кој е автор и на сценариото. Главните улоги ги играат: Тото и Нинето Даволи. 

## Синопсис
Тото (го игра Тото) и неговиот син Нинето (го игра Даволи) патуваат наоколу и на патот среќаваат гавран кој зборува. Тогаш, гавранот им ја раскажува приказната за калуѓерите Чилио (го игра Тото) и Нинето (го игра Даволи), следбеници на св. Франциско од Асиси. Според советот на својот учител, Чилио го учи јазикот на птиците и се обидува да ги убеди јастребите и врапците да го следат божјиот пат, но птиците не сакаат да го послушаат. Во продолжение, Тото посетува една сиромашна жена која им должи пари, но потоа и тој е предмет на гневот на еден богат човек кој од него бара да му го врати долгот. Одејќи по патот, тие среќаваат млада проститутка при што прво Тото, а потоа и Нинето имаат сексуални односи со неа. Филмот завршува така што Тото го убива и го јаде гавранот.

## Наводи

Категорија: Филмови на Пјер Паоло Пазолини
Категорија: Филмови со Тото
Категорија: Филмови со Нинето Даволи
Категорија: Италијански филмови
Категорија: Црно-бели филмови
Категорија: Филмови на италијански јазик
Категорија: Филмови чие дејствие се одвива во Италија
Категорија: Филмови од 1966 година
Терел Хил

**Терел Лесли Хил** (, 19. декември 1917 во Оукленд, Калифорнија, САД - 23. јануари 2014 во Јуџин, Орегон, САД) беше американски теориски физичар, физички хемичар и молекуларен биолог. Тој е познат по неговите бројни придонеси во статистичката механика, квантната механика, хемиската физика, физиката на кондензирана материја, теоретската молекуларна биологија и биохемијата. Хил беше член на Националната академија на науките на САД.

Хил е роден и израснува во Оукленд, Калифорнија. Тој дипломира и докторира на Калифорнискиот универзитет, Беркли. Во текот на својата кариера предава на Хауардовиот универзитет во Вашингтон, Калифорнискиот универзитет, Санта Круз во Санта Круз, Кејсовиот универзитет на Западниот резерват во Кливленд, Охајо, Рочестерскиот универзитет во Рочестер, Њујорк и на Орегонскиот универзитет во Јуџин. Работеше на проектот Менхетен. Меѓу другите функции за федералната влада на САД, Хил беше шеф на Секцијата за Теоретска молекуларна биологија при Националните здравствени институти. Учествуваше на бројни меѓународни размени на знаење низ светот: Англија, Швајцарија, Израел итн.

Во својата продуктивна кариера, Хил објавил повеќе од 260 научни трудови, осум учебници и монографии, како и две книги поезија. Неговите дела се преведени на многу светски јазици. Книгата „Термодинамика на мали системи“ (1964) се смета за основа на нанотермодинамиката.
## Наводи

Категорија:Родени во 1917 година
Категорија:Починати во 2014 година
Категорија:Американци
Категорија:Физичари
Категорија:Хемичари
Категорија:Биолози
Категорија:Поети
Категорија:Апсолвенти на Калифорнискиот универзитет (Беркли)
Категорија:Професори на Хауардовиот универзитет
Категорија:Професори на Калифорнискиот универзитет, Санта Круз
Категорија:Професори на Кејсовиот универзитет во Западниот резерват
Категорија:Професори на Рочестерскиот универзитет
Категорија:Професори на Орегонскиот универзитет
Категорија:Членови на Националната академија на науките на САД
Никита (филм од 1990)

**Никита** (француски: *Nikita*) - француско-италијански филм од 1990 година, во режија на Лик Бесон (Luc Besson), кој е автор и на сценариото. Главните улоги ги граат: Ан Парило (Anne Parillaud), Жан-Хуг Англад (Jean-Hugues Anglade), Жана Моро (Jeanne Moreau) и Чеки Карјо (Tcheky Karyo). Овој филм го постигнал од најголемите комерцијални успеси во француската кинематографија. Поради тоа, три години подоцна, во Холивуд бил снимен истиот филм со Бриџит Фонда во главната улога, а по овој филм е снимена и истоимената тв-серија. Инаку, филмот се одликува со сите својства карактеристични за необарокот, но исто така и настојувањата да се создаде европски филм. За насловната улога, Ан Парило била наградена со француската филмска награда „Цезар“.

## Синопсис
По неуспешниот грабеж на аптека, полицијата ја притвора наркоманката Никита (ја игра Парило). Таа е осудена на смртна казна, но полицијата ја режира нејзината лажна смрт и ја ангажира да убива за потребите на разузнавачката служба. Никита сфаќа дека мора да ја прифати понудата, а шефот на тајната полиција Боб (го игра Карјо) има голема доверба во неа и ѝ ги доделува најважните задачи. Откако ја поминува исцрпувачката обука, таа станува професионален убиец и почнува да ја извршува својата служба. Меѓутоа, тогаш го запознава симпатичниот Марко (го игра Англад), кој се вљубува во неа и кај Никита се развиваат чувства кои се спротивни на нејзината работа...

## Наводи

Категорија:Филмови со Жан-Хуг Англад
Категорија:Филмови со Ан Парило
Категорија:Филмови со Жана Моро
Категорија:Филмови со Чеки Карјо
Категорија:Филмови на Лик Бесон
Категорија:Филмови на француски јазик
Категорија:Филмови од 1990 година
Категорија:Француски филмови
Категорија:Италијански филмови
Категорија:Акциони филмови
Категорија:Филмови на италијански јазик
Играч на сезоната во Премиер лигата на Англија

**Играч на сезоната во Премиер лигата на Англија** е годишна фудбалска награда која се доделува во Англија, на играчот за кој се смета дека покажал најдобри игри во Премиер лигата за таа сезона. Добитникот го избира панел од спонзори на лигата составен од членови на „раководни тела на фудбалот, медиуми и навивачи“, а се објавува во втората или третата недела од мај. Поради спонзорски причини, оваа награда била позната и како Карлинг Играч на годината од 1994 до 2001; Баркликард Играч на годината од 2001 до 2004 година; и Баркли Играч на сезоната од 2004 до 2016. Од сезоната 2016-2017, таа се нарекува играч на **[[ЕА Спортс]] Играч на сезоната**.

## Победници

## Награди по држава

## Награди по клуб

## Награди по позиција

## Поврзано
*Менаџер на сезоната во Премиер лигата на Англија
*ПФА Играч на годината

## Наводи

Категорија:Поединечни фудбалски награди
Категорија:Награди во Премиер лигата на Англија
Категорија:Фудбалски награди
Морални приказни (Ерик Ромер)

**Морални приказни** (француски: *Contes moraux*) - филмски циклус на францускиот режисер Ерик Ромер. Циклусот го сочинуваат следниве филмови:
* „Пекарката од Монсо“
* „Кариерата на Сузан“
* Мојата ноќ со Мод
* „Коленото на Клер“

## Наводи

Категорија:Филмови на Ерик Ромер
Кариерата на Сузан

**„Кариерата на Сузан“** (француски: *La carriere de Suzanne*) — француски филм од 1963 година, во режија на Ерик Ромер, кој е и автор на сценариото. Главните улоги ги играат: Катрин Се (Catherine Sée), Филип Бузен (Philippe Beuzen) и Кристијан Шариер (Christian Charriere). Филмот е дел од циклусот „Морални приказни“ (*Contes moraux*).

## Содржина
Бертран е студент чиј најдобар другар е Гијом. Еден ден, Гијом ја освојува девојката Сузан која набргу му станува здодевна. Тогаш, Сузан повеќепати го кани Бертран да излезат заедно, а Бертран и Гијом ја злоупотребуваат нејзината добрина, зашто таа ги плаќа сметките во баровите и рестораните. Откако раскинува со Гијом, една ноќ, Сузан преспива кај Бертран, а утредента, тој открива дека некој му ги украл парите. Бертран е убеден дека Сузан е виновна, а не знае дека Гијом е крадецот. На крајот, Сузан наоѓа ново момче, а Бертран го сфаќа тоа како нејзина одмазда кон него и Гијом.

## Наводи

Категорија:Француски филмови
Категорија:Филмови на француски јазик
Категорија:Филмови од 1963 година
Категорија:Црно-бели филмови
Категорија:Филмови чие дејствие се одвива во Париз
Категорија:Филмови на Ерик Ромер
Категорија:Филмови со Катрин Се
Категорија:Филмови со Кристијан Шариер
Категорија:Филмови со Филип Бузен
Пекарката од Монсо

**„Пекарката од Монсо“** (француски: *La Boulangere de Monceau*) — француски краткометражен филм од 1963 година, во режија на Ерик Ромер, кој е и автор на сценариото. Главните улоги ги играат: Барбет Шредер (Barbet Schroeder), Клодин Субрие (Claudine Soubrier) и Мишел Жирардон (Michele Girardon). Филмот е дел од циклусот „Морални приказни“.

## Содржина
Еден студент случајно здогледува убава девојка на улицата и се вљубува во неа. Една, тој успева да се запознае со неа, но потоа не може да ја сретне долго време. Еден ден, тој случајно влегува во пекарница, а потоа продолжува редовно да оди таму. На крајот, тој закажува состанок со продавачката, но веднаш потоа ја среќава девојката во која е вљубен и со неа заминува на вечера. Потоа, тие стапуваат во брак.

## Наводи

Категорија:Француски филмови
Категорија:Филмови на француски јазик
Категорија:Филмови од 1963 година
Категорија:Црно-бели филмови
Категорија:Филмови чие дејствие се одвива во Париз
Категорија:Филмови на Ерик Ромер
Категорија:Филмови со Мишел Жирардон
Категорија:Филмови со Клодин Субрие
Категорија:Филмови со Барбет Шредер
Категорија:Филмови од 1962 година
Скерлетната буква (филм од 1973)

**Скерлетната буква** (германски: *Der scharlachrote Buchstabe*) - германски филм од 1973 година во режија на Вим Вендерс. Филмот е адаптација на истоимениот роман на Натаниел Хоторн, а главните улоги ги играат: Санта Бергер, Лу Кастел и Ханс Кристијан Блех. 

## Синопсис
Дејствието на филмот се одвива во Салем, во 17 век. Естер Прин е осудена да ја носи црвената буква А, затоа што родила вонбрачно дете. Во текот на седум години, таа одбива да го открие таткото. Тогаш, во градот се појавува еден необичен странец, кој е сопругот на Естер. Тој открива дека таткото на детето на Естер е локалниот свештеник, која потоа паѓа во психичка криза и најпосле ја признава својата вина..

## Наводи

Категорија:Филмови на германски јазик
Категорија:Филмови од 1973 година
Категорија:Филмови на Вим Вендерс
Категорија:Германски филмови
Категорија:Филмови со Ханс Кристијан Блех
Категорија:Филмови со Санта Бергер
Категорија:Филмови со Лу Кастел
Категорија:Филмови чие дејствие се одвива во САД
Категорија:Филмови засновани на романи
Ахмед Есат-паша

** Ахмед Есат-паша** (, 1828; Хиос – 1875; Измир) — отомански државник. Тој бил Голем везир во Отоманското Царство во два мандати:
* 15 февруари 1873 – 15 април 1873
* 26 април 1875 – 26 август 1875.

## Наводи

Категорија:Родени во 1828 година
Категорија:Починати во 1875 година
Категорија:Луѓе од Хиос
Категорија:Питомци на Отоманската воена академија
Категорија:Питомци на Отоманскиот воен колеџ
Категорија:Отомански фелдмаршали
Категорија:Големи везири на Отоманското Царство од 19 век
Категорија:Отомански управители на Ајдин
Турски птичји јазик

**Турски птичји јазик** () – верзија на турскиот јазик кој се комуницира со свиркања и мелодии со висок тоналитет. Првично го користеле турските земјоделци за комуникација на големи растојанија, а денес е сведен на 10.000 говорители, а постои ризик од негово истребување бидејќи мобилните телефони ја заменуваат неговата намена. Јазикот се применува во Кушкој, село во северниот дел на Понтиските Планини во Турција, кое од 1997 година организира годишен Фестивал на јазикот, културата и уметноста на птиците. УНЕСКО го вклучил птичјиот јазик на птиците во својот список за нематеријално културно наследство во 2017 година.. Прелиминарна студија спроведена во Кушкој заклучила дека свиркачките јазици се обработуваат во двете полутопки на мозокот, комбинирајќи ја нормалната обработка на јазикот на мозокот во една полутопка и музиката во другата. Други земји со свиркачки јазици ги вклучуваат Канарските Острови, Грција, Мексико и Мозамбик..

## Наводи

## Надворешни врски
* 
* 
* 
* 
* 

Категорија:Турски јазик
Категорија:Свиркачки јазици
Категорија:Нематеријално културно наследство
Ѕидањето на Раваница

**Ѕидањето на Раваница** (српски: *Зидање Раванице*) е српска епска, јуначка песна.

## Содржина
Во Крушевац, кнезот Лазар ги повикува на гозба сите српски господа. Неговата сопруга Милица го прекорува поради тоа што сите претходни српски владетели изградиле цркви и манастири, а само тој не изградил ништо. Тогаш, кнезот Лазар објавува дека ќе го гради манастирот Раваница при што темелите ќе бидат од олово, црквата од сребро, злато, бисери и скапоцен камен. Сите благородници му честитаат, само Милош Обилиќ не вели ништо. Откако го прозива кнезот, Милош зема збор велејќи дека наскоро ќе дојде време кога Турците ќе го освојат царството и ќе ги урнат и ќе ги ограбат сите цркви и манастири. Оттука, тој го советува кнезот Лазар да ја изгради Раваница од камен, зашто само така таа ќе остане за вечни времиња.

## За песната
Песната прв ја запишал Вук Караџиќ, кој ја слушнал од старецот Рашко кој бил родум од Колашин, Херцеговина, а на почетокот на Првото српско востание пребегал во Србија и се населил во селото Сабанти во близината на Крагуевац.

## Наводи

Категорија:Песни за Лазар Хребељановиќ
Категорија:Песни за царица Милица
Категорија:Песни за Милош Обилиќ
Остерхајде

мини|300п|десно|Местоположбата на округот во округот Хајдекрајс

**Остерхајде** () — населена слободна област во округот Хајдекрајс, во сојузната покраина Долна Саксонија, Германија. Се наоѓа во јужниот дел на Линебуршкото Поле.

Областа има површина од 177,99 км² и има 2.105 жители (2018 г.). Заедно со слободната област Лохајде е дел од воениот полигон „Берген-Хоне“.

## Географија

Соседни општини на областа се:

* Есел (на југ)
* Валсроде (на запад)
* Бад Фалингбостел (на северозапад/север)
* Вицендорф (на север/североисток)
* Лохајде (слободна област, на исток)
* Винзен

### Единици

Областа е поделена на десет единици:

* Беклингер Холц
* Фурхоп
* Вензе
* Унтерајнцинген
* Оберајнцинген
* Ербке
* Хартем
* Оберндорфмарк
* Оберходе
* Крелинген

## Историја

Во 1935 година, германската војска го основала воениот полигон „Берген“ помеѓу градот Берген и Фалингбостел. Вкупно 24 села биле погодени, а нивните жители преселени. Во 1938 година бил создаден посебен округ Берген (*Gutsbezirk Platz Bergen*) за да го раководи полигонот и бил под округот Фалингбостел. Во 1945 година, округот бил поделен на две слободни области, познати денес како Остерхајде и Лохајде. Остерхајде останал дел од округот Фалингбостел, додека Лохајде бил преместен под округот Целе.

## Правен статус

Според член 16 од општинските одредби на Долна Саксонија, управувањето со нездружени подрачје е регулирано. Целосната верзија на овие одредби биле издадени на 4 декември 1996 година. Таму се наведува дека „испораката на јавни добра за областа е одговорност на земјопоседникот“, што во случај на Лохајде и Остерхајде, е сојузната влада. Управувањето со нездружено подрачје е различно од она на општините. Тие имаат окружен предводник (*Bezirksvorsteher*) и совет на избрани претставници од жителите.

## Знаменитости

* во Ербке:
**гробишта на незнајните војници, на кои се закопани околу 30.000 советски воени заробеници од Втората светска војна
* во и околу Остенхолц:
**црква во фахверк со дрвена кула од 1724 година
**Хоер Штајн, спомен-плоча за случувањата од 1936 година
**Зибен Штајнхојзер, мегалитски гробови
* во Вензе:
**капела од 1558 година


Податотека:Ostenholz Kirche.jpg|Остенхолц
Податотека:Ev.-luth. Kirche Ostenholz 02.jpg|Црква во Остенхолц
Податотека:Friedhof der Namenlosen.JPG|Гробишта на незнајните војници
Податотека:2009-j-Ostenholz02-b.JPG|Хоер Штајн


## Наводи

Категорија:Хајдекрајс
Категорија:Нездружени подрачја во Долна Саксонија
Категорија:Општини во Долна Саксонија
Алден (општинска заедница)

**Алден** () — општинска заедница во округот Хајдекрајс, во сојузната покраина Долна Саксонија, Германија. Нејзино седиште е селото Ходенхаген.
мини|Грб на Алден
Општинската заедница Алден се состои од следниве општини:

# Алден
# Ајкело
# Гретем
# Хадемсторф
# Ходенхаген

Категорија:Општински заедници во Долна Саксонија
Машина

**Машина** — механичка направа која користи енергија за правење контролирани движења заради извршување некоја посакувана активност. Машините може да ја добиваат енергијата од животните, од луѓето, од природните сили (вода, ветар), електрична енергија, топлинска енергија и се состојат од систем на механизми преку влезната енергија се претвора во излезен резултат. Исто така, машините може да бидат опремени со сензори или компјутери со кои се контролира работењето на машините.

## Историски развој
Ренесансните философи разликувале шест едноставни машини кои претставувале основни направи кои влезната енергија ја претвораат во движење при што го пресметале односот меѓу излезната и влезната сила, денес познат како механичка предност.

## Видови машини

## Машината како тема во уметноста и во популарната култура
* „Исповед на машината за читање“ — песна на полската поетеса Вислава Шимборска.
* „Како што врти машината“ (англиски: *As The Machine Rolls On*) — песна на британската хард-кор група „Напалм дет“ (*Napalm Death*) од 1987 година.
* „Бес против машината“ (англиски: *Rage Against The Machine*).
* „Нова машина“ (англиски: *New Machine*) - песна на американската музичка група „Таксидомун“ (*Tuxedomoon*) од 1978 година.

## Наводи

Категорија:Машини
Меѓународен ден на пчелата

**Меѓународен ден на пчелата** – меѓународен празник кој се слави на 20 мај, роденденот на Антон Јанша, основоположникот на модерното пчеларство (1734-1773).

Празнувањето на Меѓународниот ден на пчелата има за цел да го привлече на огромната улога што ја имаат медоносните пчели во опрашувањето на растенијата, добивање мед и други пчеларски производи (матичен млеч, пчелин восок, прополис, итн.)

Предлогот на Словенија за воведување на Меѓународен ден на пчелата бил едногласно прифатен на Генералното собрание на ООН на 20 декември 2017 година „со цел да се потсети на важноста на опрашувачите, загрозеноста на нивниот опстанок и нивниот придонес за одржлив развој“.

За првата прослава на Меѓународниот ден на пчелата во 2018 година, Словенија издала спомен-монета од 2 евра.

## Наводи

## Надворешни врски
* Официјално семрежно место

Категорија:Пчеларство
Категорија: Меѓународни денови на Обединетите нации
Категорија:Настани во мај
Светско првенство во кошарка 2010

**Светското првенство на ФИБА 2010 година** било 16-то меѓународно првенство во кошарка во светот, на кое настапиле машките кошаркарски државни репрезентации. Турнирот траел од 28 август до 12 септември 2010 година. Коорганизиран е од Меѓународната кошаркарска федерација (ФИБА), Турската кошаркарска федерација и Организацискиот комитет за 2010 година. Се смета за престижно натпреварување како Олимпискиот турнир во кошарка . Домаќин на турнирот била Турција .

## Понуда
Три понуди од шест држави - Франција, Турција и заедничка понуда од поранешните југословенски републики Босна и Херцеговина, Хрватска, Србија и Црна Гора и Словенија - ја направиле својата последна понуда за време на 20-члениот Централен одбор на ФИБА во Куала Лумпур, Малезија, на 5 декември 2004 година. Претходно, Австралија и Нов Зеланд, Италија, Русија и Порторико ја објавиле својата намера да учествуваат на турнирот, но ги повлекле своите понуди пред почетокот на гласањето. Франција го освои првиот круг на гласање, но Турција на крајот го освои правото на домаќин, откако заедничките понудувачи биле исфрлени во првиот круг.
## Места на одигрување

## Квалификации

## Поврзано

* 2010 ФИБА Светско првенство за жени 
* Светско првенство во кошарка со инвалидска количка 2010 година

## Надворешни врски

* 
* 
* 

## Наводи

Категорија:2010 во кошарката
Категорија:Светско првенство во кошарка
Алден (Алер)

**Алден** (службено познат како **Алден (Алер)**;  или *Ahlden (Aller)*) — општина во округот Хајдекрајс, во сојузната покраина Долна Саксонија, Германија.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија
### Местоположба

Алден се наоѓа на левиот брег на реката Алер, помеѓу Целе и Верден и во средишниот дел на туристичката област долина на Алер-Лајне.

### Општински единици

Кон општината Алден припаѓа местото Ајлте.

## Наводи

## Надворешни врски

Категорија:Хајдекрајс
Ајкело

**Ајкело** () — општина во округот Хајдекрајс, во сојузната покраина Долна Саксонија, Германија.

## Географија
### Местоположба

Ајкело се наоѓа помеѓу Валсроде и Хановер, каде се спојуваат реките Алер и Лајне. Општината е сместена во Линебуршкото Поле.

Општината е поделена на старото село и новата населба изградена по Втората светска војна.

## Наводи

## Надворешни врски

Категорија:Хајдекрајс
Алден

**Алден** може да се однесува на следново:

* Алден (Алер) — општина во округот Хајдекрајс, во Долна Саксонија, Германија
* Алден (општинска заедница) — општинска заедница во округот Хајдекрајс, во Долна Саксонија, Германија
* Замок Алден — замок во Долна Саксонија, Германија
* Ерик Алден (1923–2013) — шведски атлетичар
Св. Илија (Косел)

*За современата црква, видете [[Црква „Св. Илија“ - Косел|Црква „Св. Илија“]]*
 
**Св. Илија** — археолошко наоѓалиште во охридското село Косел. Претставува средновековна црква и некропола. Североисточно од селото, спроти коселското Градиште има мал рид на кој се наоѓа капела посветена на Св. Илија. Била подигната врз темели на постар сакрален објект. Околу капелата има гробови од камени плочи со насоченост исток-запад.

## Поврзано
*Градиште — утврдена населба од бронзеното време;
*Горна Горица — средновековна некропола;
*Св. Јован — средновековна црква и некропола;
*Сред Село — некропола од хеленистичкиот период;
*Црквата — средновековна некропола.
*Косел;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Косел
Кајгана

Кајгана – јадење од јајца (најчесто кокошкини) мешани или матени во тава додека полека се загреваат, вообичаено со сол, масло, а понекогаш и со други додатоци.

Јајцата често се користат во секојдневната исхрана заради нивниот вкус, но и заради тоа што можат лесно и брзо да се подготват, што е згодно за појадок и вечера.

## Подготовка
За подготовка на кајгана потребни се само јајца, сол и масло,

Во зависност од сезоната и распожливоста на прехранбените производи, кајганата може да има разни додатоци. Така на пример може да се подготви кајгана со суви пиперки и џимиринки, кајгана со праз]] и сл.

## Наводи

## Поврзано
*Јајце
*Омлет

## Надворешни врски

Wikibooks Cookbook has a recipe/module on
***[[:b:es:Artes culinarias/Recetas/Huevos con maíz|Scrambled eggs]]*** 

* 

Категорија:Македонска кујна
Категорија:Турцизми
Св. Јован (Косел)

**Св. Јован** — археолошко наоѓалиште во охридското село Косел. Претставува средновековна црква и некропола. Се наоѓа североисточно од селото, на десниот брег на Коселска Река. При обработувањето на нивите биле откриени и растурени повеќе гробови, како и остатоци од градба. Најверојатно се работи за остатоци од црква по која наоѓалиштето го носи името. Од гробовите потекнуваат 3 стаклени и една бронзена белезица, кои денес се чуваат во Заводот и Музеј во Охрид.

## Поврзано
*Градиште — утврдена населба од бронзеното време;
*Горна Горица — средновековна некропола;
*Св. Илија — средновековна црква и некропола;
*Сред Село — некропола од хеленистичкиот период;
*Црквата — средновековна некропола.
*Косел;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Косел
Црквата (Косел)

**Црквата** — археолошко наоѓалиште во охридското село Косел. Претставува средновековна некропола. Во центарот на селото, од десната страна на патот за Ресен, при изградбата на патот, на длабочина од 1&nbsp;м биле откриени темели од станбени објекти со огништа. Бил најден и средновековен накит.

## Поврзано
*Градиште — утврдена населба од бронзеното време;
*Горна Горица — средновековна некропола;
*Св. Илија — средновековна црква и некропола;
*Сред Село — некропола од хеленистичкиот период;
*Св. Јован — средновековна црква и некропола.
*Косел;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Косел
Горно Село (Куратица)

**Горно Село** или **Св. Богородица** — археолошко наоѓалиште во охридското село Куратица. Претставува средновековна црква и некропола. На еден километар североисточно од селото, покрај патот за Мазатор има капела градена од камен и кал. Во непосредната близина се гледаат темели од стара еднокорабна црква и околу неа остатоци од камени плочи од гробови со насоченост исток-запад.

## Поврзано
*Кулишта — утврдена населба од доцноантичкото време;
*Манастириште — средновековна црква;
*Трно Селиште - Аноите — средновековна населба;
*Ќуле — градиште — средновековна кула;
*Куратица;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Куратица
Св. Илија (Љубаништа)

**Св. Илија** — археолошко наоѓалиште во охридското село Љубаништа. Претставува средновековна црква и некропола. На околу 3&nbsp;км јужно од селото, во јужните делови под планината Галичица, а во непосредната близина на караулата Љубаништа се наоѓаат остатоци од стара црква. Околу неа биле откопани гробови. Од ова наоѓалиште потекнува бронзен прстен со врежани човечки фигури на главата кој се чува во Заводот и Музеј во Охрид.

## Поврзано
*Бучила — населба од неолитско време и некропола од римско време;
*Градиште — утврдена населба од хеленистичко време;
*Раица — старохристијанска базилика;
*Св. Атанасија — некропола од римско време и средновековна црква;
*Св. Богородица — средновековна црква;
*Св. Наум — средновековна црква;
*Св. Никола — средновековна црква и некропола;
*Св. Петка — средновековна црква и некропола;
*Стара Колиба — населба од римско време;
*Турски Гробишта — некропола од доцноантичко време;
*Љубаништа;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Љубаништа
Св. Никола (Лескоец)

*За современата црква, видете [[Црква „Св. Никола“ - Лескоец (Охридско)|Црква „Св. Никола“]]*
 
**Св. Никола** — археолошко наоѓалиште во охридското село Лескоец. Претставува средновековна црква и некропола. Во стариот дел на селото, во подножјето на планината Петрино, е зачувана еднокорабна црквичка од XV век и околу неа некропола.

## Поврзано
*Белио — средновековна населба;
*Горица — населба од неолитот, бронзеното и доцноантичкото време и средновековна некропола;
*Лелешница — некропола од доцноантичкото време;
*Св. Петкина Нива — некропола од римското време;
*Св. Спас - Вознесение — средновековна црква и некропола;
*Сред Село — населба од неолитското време;
*Лескоец;
*Список на археолошки наоѓалишта во Охридско;
*Список на средновековни некрополи во Македонија.

## Наводи

Категорија:Лескоец (Охридско)